Salzburg
Tennañ a ra ar pennad-mañ da gêr Salzburg, Aostria. Evit stad kevredet Salzburg, sellit ouzh: Salzburg (stad).

Kêr-benn Stad kevredet Salzburg (stad), Aostria eo  (alamaneg evit "kastell an holen"), lesanvet "Roma an Alpoù". Lec'hiet eo war ar vevenn etre Aostria ha Bavaria, Alamagn, war riblennoù ar stêr Salzach. Rannet eo kêr e 13 arondisamant, 145 000 annezad enni. Ganet eo bet Wolfgang Amadeus Mozart eno e 1756.

Monumantoù heverk 
 Kastell-kreñv ar briñsed-arc'heskibien, brasañ kastell e-kreiz Europa (Festung Hohensalzburg)
 Iliz-Veur Sant Rupert ha Sant Virgil (1628)
 Penniliz sant Pêr (Stiftkirche Sankt Peter)
 Kastell Mirabell (Kastell Mirabell)
 Kastell ar Roue Leopold (Schloss Leopoldskron)
 Kastell Aigen
 Palez Lodron (1631)
 Pferdeschwemme
 Getreidegasse
 Eskopti kozh (Residenz)

Istor 
Korvoet eo bet ar mengleuzioù holen adalek Oadvezh kentañ ar Maen hag e-pad Oadvezh kentañ an Houarn pa oa mestr ar Gelted war ar vro. Nepell diouzh Salzburg ez eus bet kavet e kêriadenn Hallstat ur vered vras enni 2000 bez. 
Colonia Hadriana e oa bet anvet kêr gant ar Romaned. Er Grennamzer uhelañ e tiazezas sant Rupert un abati evit al leaned hag e nizez, unan all evit al leanezed hag e tiorroas ur gêr en-dro dezho. Anvet eo bet diwar ar mengleuzioù holen a gaver tro-war-dro. Diouzh kenwerzh an holen e kreskas ar galloud lec'hel ken e voe lakaet ar gêr da arc'heskopti en 11vet kantved.

Gevelliñ 
Reims, Bro-C'hall (1964)
Verona, Italia (1973)
Léon, Nicaragua (1984
Singida, Tanzania (1984)
Busseto, Italia (1988)
Vilnius, Lituania (1989)
Dresden, Alamagn (1991)
Kawasaki, Japan (1992)
Meran, Italia (2000)
Shanghai, Sina (2004)
Bern, Suis (2006)

Ganedigezhioù 
 1756 : Johann Chrysostomus Wolfgang Gottlieb Mozart, lesanvet Wolfgang Amadeus Mozart, sonaozour

Liammoù diavaez 
 Porched ofisiel kêr Salzburg

Kêrioù Aostria
Salzburg
Glad bedel